Osudy dobrého vojáka Švejka za světové války

Osudy dobrého vojáka Švejka za světové války (19211923, väčšinou skrátené ako Osudy dobrého vojáka Švejka či hovorovo len Švejk) je štvordielny humoristický román českého spisovateľa Jaroslava Haška preložený do 58 jazykov, niekoľkokrát sfilmovaný aj zdramatizovaný. Ide o najvýznamnejšie Haškovo dielo, ktoré je mnohými ľuďmi spájané s kongeniálnymi ilustráciami Josefa Ladu. Smrť Haškovi nedovolila toto dielo dokončiť.

 Charakteristika románu 
náhľad|Socha Švejka na hlavnej stanici v meste Humenné|vpravo|194x194bodJednotlivé diely románu majú tieto názvy:

 V zázemí (1921),
 Na frontě (1922),
 Slavný výprask (1922),
 Pokračování slavného výprasku (1923), už prvé vydanie tohto Haškom nedokončeného dielu vyšlo s pokračovaním Karla Vaňka, ktorý v tom istom roku vydal ešte diel piaty a šiesty.

Haškovo dielo nie je ľahké žánrovo zaradiť. Zďaleka to nie je len humoristický román. Je to zároveň satira opisujúca veľmi presvedčivo s pomocou všemožných karikatúr, podivných figúrok a neobvyklých situácií žalostné pomery panujúce v rozkladajúcom sa Rakúsku-Uhorsku. K tomu Hašek využíva aj žáner grotesky a frašky, volí jednoduché a zrozumiteľné výrazové prostriedky, píše prehľadne a jazykom obyčajného človeka, všetko smeruje k zosmiešneniu nezmyselného bojovania a starého poriadku. Kompozícia románu potom pripomína pikareskný román, kde je hlavným hrdinom tzv. píkaro (šibal), ktorý zosobňuje ideál ľudovej podnikavosti a chytrosti, prechádza celým radom viac či menej napínavých príhod a snaží sa za každú cenu prežiť.

Hlavný hrdina knihy má sochy a pomníky vo svete v celom rade miest, napríklad v Humennom a Medzilaborciach na Slovensku, v poľskom Przemyśli a Sanoku, v ruskom Petrohrade, Omsku a Bugulme, v ukrajinskom Kyjeve, Ľvove a Donecku. Prvú sochu Švejka v Česku odhalili v roku 2014 v Putimi, kde sa odohrávala časť príbehu.

 Referencie 

 Literatúra 
 HODÍK, Milan  LANDA, Pavel (editor): Encyklopedie pro milovníky Švejka s mnoha vyobrazeními. Praha : Academia, 1998. 315 s. ISBN 80-200-0672-9
 HODÍK, Milan  LANDA, Pavel: Encyklopedie pro milovníky Švejka s mnoha vyobrazeními. II. díl pro pokročilé. Praha : Academia, 1999.368 s. ISBN 80-200-0781-4

 Iné projekty 

 Externé odkazy 
 Švejk Central  (po anglicky)
 Pomoc a vysvetlivky aneb slovníček Josefa Švejka – svejkmuseum.cz
 Cesta Josefa Švejka – svejkmuseum.cz

 Zdroj 


Kategória:České romány
Kategória:Satirické romány
Kategória:Knihy z 1921
Kategória:Knihy z 1923
Kategória:Romány o prvej svetovej vojne
Kategória:Sfilmované romány